Valdemaras Sarapinas

Valdemaras Sarapinas (g. 1962 m. birželio 29 d. Ariogaloje, Raseinių rajonas) – lietuvių diplomatas, valstybės tarnautojas. Lietuvos ambasadorius Lenkijoje (nuo 2024 m.). Prieš tai jis buvo ambasadorius Ukrainoje (2020–2024) ir Suomijoje (2016–2020).

 Veikla 
1985-1989 m. Valdemaras Sarapinas buvo Studentų statybos grupės valdybos pirmininko pavaduotojas, Vilniaus savivaldybės Švietimo ir mokslo departamento direktoriaus pavaduotojas (1989-1992 m.), po to
„Lietuvos birža“ skyriaus viršininkas (1992-1993 m.), „Adidas“ kompanijos verslo atstovas Lietuvoje (1993-1994 m.).

Nuo 1994 m. Valdemaras Sarapinas pradėjo dirbti valstybės tarnyboje. Iki 1996 m. buvo Krašto apsaugos ministerijos sekretorius, 1996–1999 m. LR gynybos atašė JAV, vėliau –  ir Kanadoje (1997-1999 m.).

1999-2000 m. paskirtas Civilinės saugos departamento prie Krašto apsaugos ministerijos direktoriaus pavaduotoju, vėliau – Lietuvos Respublikos krašto apsaugos viceministru (2000–2002 m.), Krašto apsaugos ministerijos valstybės sekretoriumi (2002–2006 m.).

2006 m. rugsėjo mėn. – 2009 m. sausio mėn. Valdemaras Sarapinas ėjo Vyriausybės kanclerio pareigas. 2007 m. žurnalo „Veidas“ organizuojamuose rinkimuose V. Sarapinas buvo išrinktas „Metų valstybės tarnautoju“ (Žurnalas „Veidas“).

Premjeru tapus A. Kubiliui, V. Sarapinas pasitraukė iš Vyriausybės kanclerio pareigų, dirbo URM vyr. patarėju (koordinavo pagalbos Afganistanui klausimus).

2010 m. rugpjūčio mėn. - 2014 m. liepos mėn. – Lietuvos Generalinis konsulas NiujorkeBuvęs Vyriausybes kancleris V. Sarapinas gavo diplomatinę tarnybą JAV  (Kauno diena).

Po Prezidento rinkimų atnaujindama savo komandą, 2014 m. liepos 24 d.  Dalia Grybauskaitė paskyrė V.Sarapiną vyriausiuoju patarėju bei Valstybės gynimo tarybos sekretoriumi.V. Sarapinas paskirtas Valstybės gynimo tarybos sekretoriumi (delfi.lt inf.)

Nuo 2016 m. rugpjūčio 23 d. V.Sarapinas - Lietuvos nepaprastasis ir įgaliotasis ambasadorius Suomijoje.V. Sarapinas paskirtas ambasadoriumi Suomijoje (delfi.lt inf.) 2020 m. gegužės 12 d. tapo Lietuvos nepaprastuoju ir įgaliotuoju ambasadoriumi Ukrainoje.Vyriausybė paskyrė ambasadorius Rusijoje ir Ukrainoje, atšaukė JAV ir ES (delfi.lt inf.)

Nuo 2024 m. - Lietuvos ambasadorius Lenkijoje.Rokiruotė? Siūloma ambasadorių Ukrainoje Sarapiną atšaukti, jį norima matyti Lenkijoje LRT

 Apdovanojimai 

Ordinas „Už nuopelnus Lietuvai“ Komandoro kryžius, 2003 m. vasario 19 d., 2064.

 Nuorodos 
 LRV informacija 
 LRVK informacija 
 Naujo Vyriausybės kanclerio laukiama iš URM 

 Šaltiniai 

|-

|-

Kategorija:Lietuvos valstybės tarnautojai
Kategorija:LR Vyriausybės kancleriai
Kategorija:Lietuvos kariniai diplomatai
Kategorija:Gynybos atašė
Kategorija:Metų valstybės tarnautojai
Kategorija:Lietuvos konsulai
Kategorija:Lietuvos ambasadoriai Suomijoje
Kategorija:Lietuvos ambasadoriai Lenkijoje
Kategorija:Lietuvos ambasadoriai Ukrainoje